BODOLAND रादाब, Kokrajhar, October 27: आसाम बिधान सभानि उफ्रा बिसायख’थियाव UPPL दोलोनि बिजाथि 58 नं तामुलपुर बियाबनि जलेन दैमारि आरो 28 नं गसाइगाव बियाबनि जिरन बसुमतारी बिथांमोननि देरहागोना जौसे जौखोन्दो रोखा जानानै दं बे बाथ्राखौ मुलुकनां थाखोनि महर दिन्थिगिरि बादायनानै Mrs UNIVERSE बिमुं मोननो हानाय किरन बर’या । गामि गामि हाबनानै बिसायख’थि फोसावदिं मेलाव बाहागो आथिखालाव रायजो राजाफोरखौ फारफ्रोमबो बिथिंयावनो UPPL दोलोखौ मदद होनायखौ नुनो मोन्दों आरो UPPL नि बिजाथिफोरानो देरहागोना रोखा होनना Mrs Universe किरन बर’या दाजाबदेरो । आथिखालाव प्रमद बर’ दैदेननाय सोरखारा जि दानानै जिउ खुंबोनाय, हाथाय बाजाराव फालांगिरि खालामनयजों लोगोसेनो जि दानायनि दारिमिन बायदि गायसंनानै रायजो राजाफोरखौ मदद होनो थाखाय गोख्रों बिथांखि लादों आरो बेनि थाखाय कौटि कौटि रांनि बाजेत खालामनाय जाखाबाय होनना फोरमायथियो ।